สวัสดีค่ะ ประจำเดือนมาแบบผิดปกติค่ะคือมาบ่อยมากบางทีไม่ถึง21วันก็มาเลย 11/10/63-17/10/63 31/10/63-6/11/63 14/11/63-19/11/63 10/12/63-16/12/63 21/12/63 ไปเข้าห้องน้ำละจู่ๆก็มาอีก เลยสงสัยว่าควรทำไงดีคะ เเต่เวลาเป็นปจด.แทบจะไม่ปวดท้องเลยมีเเค่บางครั้งที่ปวดท้อง เเต่จะปวดเเค่วันเดียว
สวัสดีค่ะ การมีเลือดประจำเดือนที่มาถี่กว่า 22 วันจากครั้งก่อน อาจเป็นเลือดที่ออกผิดปกติ จากสาเหตุต่างๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์